Dewani-moordenaar se lot bekend | Nuus24
Kaapstad – Een van die moordenaars van die Britse wittebrood-toeris Anni Dewani word Woensdag in die Wes-Kaapse hooggeregshof gevonnis.Xolile Mngeni (25) is skuldig bevind op aanklagte van moord, roof met verswarende omstandighede en die onwettige besit van 'n vuurwapen en ammunisie.Mngeni is vrygespreek op aanklag van ontvoering, omdat dit deel was van 'n sameloop van gebeure voor die moord.Hy het in sy eie verdediging getuig, maar kon nie die hof van sy onskuld oorreed nie.Twee van Mngeni se medebeskuldigdes, Zola Tongo en Mziwamadoda Qwabe, dien reeds tronkstraf uit vir hul aandeel in die moord op 13 November 2010.Tongo en Qwabe het die oorledene se man, Shrien, by die moord betrek en gesê hy het die moord beplan.Volgens buitelandse berigte sal sy uitleweringsverhoor op 3 Desember voortduur. – Volg Nuus24 op Twitter